ปีใหม่ไม่พัก แหลม ฟิตหนัก เสริมแกร่งก่อนป้องกันแชมป์โลก
เสี่ยฮุย สุรชาติ พิสิฐวุฒินันท์ สั่งเดินหน้าเต็มสตรีม เร่งฟิต เจ้าแหลมศรีสะเกษ เต็มพิกัด ชี้เข้าสู่เดือนที่ 2 ซึ่งเป็นโปรแกรมซ้อมหนัก ให้ฟิตซ้อมต่อเนื่องตามโปรแกรม 4 เดือนเต็ม แม้ปีใหม่ก็ให้ซ้อมต่อไม่มีหยุดพัก เพื่อให้แกร่งเต็มพิกัดในการบินไปพิชิต ฮวน ฟรานซิสโก เอสตราดา ผู้ท้าชิงจังโก้ ในวันที่ 24 ก.พ.ปีหน้า ที่แคลิฟอร์เนีย ประเทศสหรัฐฯ,ความเคลื่อนไหวของแชมป์โลกขวัญใจชาว ไทย เจ้าแหลม ศรีสะเกษ นครหลวงโปรโมชั่น ที่กำลังฟิตซ้อมเพื่อเตรียมขึ้นป้องกันแชมป์โลกรุ่นซุปเปอร์ฟลายเวท สมัยที่ 2 ไฟต์ที่ 2 กับรองแชมป์โลกอันดับ 1 ฮวน ฟรานซิสโก เอสตราดา อดีตแชมป์โลกรุ่นฟลายเวท 2 สถาบัน ของสมาคมมวยโลกและองค์กรมวยโลก เป็นคู่เอกใน ศึกซุปเปอร์ฟลาย 2 วันที่ 24 ก.พ.ปีหน้า ที่เวทีเดอะฟอรั่ม อิงเกิลวูด แคลิฟอร์เนีย ประเทศสหรัฐฯ,ล่าสุด เสี่ยฮุย นายสุรชาติ พิสิฐวุฒินันท์ ผู้จัดการของแชมป์โลกชาวไทย กล่าวว่า เจ้าแหลม กำลังผ่านการฟิตซ้อมเข้าสู่เดือนที่สอง ซึ่งจะเป็นโปรแกรมที่หนักเพื่อให้สภาพร่างกายสมบูรณ์ที่สุด,โปรโมเตอร์นครหลวง กล่าวอีกว่า การซ้อมของ เจ้าแหลม ต่อจากนี้จะเดินหน้าเต็มที่ รวมทั้งการศึกษาฟอร์มการชกของเอสตราดา แล้วเตรียมแผนรับมืออย่างละเอียด แม้ในช่วงปีใหม่ที่กำลังจะมาถึง ก็จะไม่มีการหยุดพักแต่อย่างใด เพราะถือว่าจากนี้ไปจะหยุดพักไม่ได้อีกแล้ว ไม่มีเวลาเหลือให้พักแล้ว ต้องเร่งเครื่องกันเต็มที่เลยทีเดียว โดย เสี่ยฮุย กล่าวย้ำว่า ออกข่าวไปได้เลยครับว่า จากนี้ไป ศรีสะเกษเดินหน้าฟิตซ้อมเต็มที่ แม้ปีใหม่ก็จะไม่หยุดพัก เพราะต้องซ้อมให้ครบตามโปรแกรม 4 เดือนเต็ม จะหยุดไม่ได้อีกแล้ว,ส่วนการที่ เจ้าแหลม ผ่านเข้าชิงรางวัลยอดเยี่ยมแห่งปี 2017 ของสภามวยโลก ถึง 5 รางวัล ได้แก่ รางวัลนักชกยอดเยี่ยมแห่งปี, น็อกยอดเยี่ยมแห่งปี, คัมแบ็กยอดเยี่ยมแห่งปี, ไฟต์ยอดเยี่ยมแห่งปี และอีเวนต์ยอดเยี่ยมแห่งปี ที่ ศึกซุปเปอร์ฟลาย ที่มีศรีสะเกษน็อกโรมัน กอนซาเลซ ยก 4 ถือเป็นเรื่องน่ายินดี โดยส่วนตัวแล้วมั่นใจว่าเจ้าแหลมน่าจะคว้ามาได้บ้างสักรางวัล,สำหรับเป้าหมายสูงสุดที่ตั้งไว้คือการนำ เจ้าแหลม ศรีสะเกษ ขึ้นสู่การเป็นนักมวยอันดับ 1 โลก เมื่อเทียบปอนด์ต่อปอนด์ ซึ่งหลังจากย้ำแค้นเอาชนะน็อกโรมัน ยก 4 ที่ลอสแอนเจลิส เจ้าแหลมก็ขึ้นมาอยู่อันดับ 5 โลก หากเอาชนะเอสตราดาได้อีก ก็เชื่อว่าจะทำให้อันดับสูงขึ้นเข้าใกล้เป้าหมายมากยิ่งขึ้น ซึ่งตอนนี้เจ้าแหลมมีความตั้งใจและขยันฟิตซ้อมเป็นมืออาชีพดีมาก เสี่ยฮุย กล่าวตอนท้าย
เสี่ยฮุย สั่งเดินหน้าเต็มสตรีม เร่งฟิต เจ้าแหลม ศรีสะเกษ เต็มพิกัด ชี้เข้าสู่เดือนที่ 2 ซึ่งเป็นโปรแกรมซ้อมหนัก ให้ฟิตซ้อมต่อเนื่องตามโปรแกรม 4 เดือนเต็ม แม้ปีใหม่ก็ให้ซ้อมต่อไม่มีหยุดพัก
เสี่ยฮุย,สุรชาติ พิสิฐวุฒินันท์,ศรีสะเกษ นครหลวงโปรโมชั่น,ฮวน ฟรานซิสโก เอสตราดา